Document ID: 32006R0973

KOMISSION ASETUS (EY) N:o 973/2006,
annettu 29 päivänä kesäkuuta 2006,
GATTissa vahvistettujen yhteisön tariffikiintiöiden avaamisesta ja hallinnoinnista vuodesta 1996 alkaen tiettyjen hedelmien ja vihannesten sekä tiettyjen hedelmä- ja vihannesjalosteiden osalta annetun asetuksen (EY) N:o 1831/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 34 artiklan 1 kohdan,
sekä katsoo seuraavaa:
(1)
Tullitariffeja ja kauppaa koskevan yleissopimuksen (GATT) 1994 XXIV artiklan 6 kohdan ja XXVIII artiklan mukaisesti Euroopan yhteisön ja Kiinan kansantasavallan välisessä kirjeenvaihtona tehdyssä ja neuvoston päätöksellä 2006/398/EY (2) hyväksytyssä sopimuksessa (3) sekä tullitariffeja ja kauppaa koskevan yleissopimuksen (GATT) 1994 XXIV artiklan 6 kohdan ja XXVIII artiklan mukaisesti Euroopan yhteisön ja Amerikan yhdysvaltojen välisessä kirjeenvaihtona tehdyssä ja neuvoston päätöksellä 2006/333/EY (4) hyväksytyssä sopimuksessa (5) määrätään nykyisten GATT-tariffikiintiöiden lisäämisestä ja uusien tariffikiintiöiden avaamisesta tietyille hedelmille ja vihanneksille sekä tietyille hedelmä- ja vihannesjalosteille.
(2)
Komission asetuksen (EY) N:o 1831/96 (6) hyväksymisen jälkeen useat sen liitteissä I, II ja III luetelluista CN-koodeista ovat muuttuneet.
(3)
Asetuksen (EY) N:o 1831/96 liitteet olisi korvattava selkeyden vuoksi sekä muutettujen ja uusien tariffikiintiöiden vahvistamiseksi.
(4)
Asetusta (EY) N:o 1831/96 olisi muutettava.
(5)
Tässä asetuksessa säädetyt toimenpiteet ovat tuoreiden hedelmien ja vihannesten sekä hedelmä- ja vihannesjalosteiden yhteisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1831/96 seuraavasti:
1)
Korvataan liite I tämän asetuksen liitteellä I.
2)
Korvataan liite II tämän asetuksen liitteellä II.
3)
Korvataan liite III tämän asetuksen liitteellä III.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 2006.

Labels: 3
17
15